กฎกระทรวง ฉบับที่ 18 (พ.ศ. 2511) ออกตามความในพระราชบัญญัติวิธีการงบประมาณ พ.ศ. 2502กฎกระทรวง ฉบับที่ ๑๘ (พ.ศ. ๒๕๑๑) ออกตามความในพระราชบัญญัติวิธีการงบประมาณ พ.ศ. ๒๕๐๒อาศัยอำนาจตามความในมาตรา ๙ ทวิ แห่งพระราชบัญญัติวิธีการงบประมาณ พ.ศ. ๒๕๐๒ ซึ่งแก้ไขเพิ่มเติมโดยพระราชบัญญัติวิธีงบประมาณ (ฉบับที่ ๒) พ.ศ. ๒๕๐๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้มาตรา 1 ข้อ ๑ การกู้เงินในปีงบประมาณ พ.ศ. ๒๕๑๑ ครั้งที่ ๒ โดยวิธีออกพันธบัตร เรียกว่า "พันธบัตรเงินกู้ในปีงบประมาณ พ.ศ. ๒๕๑๑ ครั้งที่ ๒" เป็นเงินดอลลาร์สหรัฐอเมริกาจำนวนไม่เกินหนึ่งล้านแปดแสนดอลลาร์สหรัฐอเมริกา เท่ากับเงินตราไทยสามสิบเจ็ดล้านสี่แสนสี่หมื่นบาทมาตรา 1 โดยคิดอัตราแลกเปลี่ยนหนึ่งดอลลาร์สหรัฐอเมริกาต่อยี่สิบบาทแปดสิบสตางค์มาตรา 2 ข้อ ๒ พันธบัตรรายนี้เป็นพันธบัตรชนิดออกให้ในนามผู้ซื้อพันธบัตรและจดทะเบียนมีอัตราดอกเบี้ยร้อยละศูนย์จุดเจ็ดห้าต่อปี ออกจำหน่ายตามราคาที่ตราไว้เป็นหน่วย หน่วยละหนึ่งพันดอลลาร์สหรัฐอเมริกามาตรา 3 ข้อ ๓ พันธบัตรรายนี้ให้เริ่มจำหน่ายตั้งแต่วันที่ ๒๕ กันยายน พ.ศ. ๒๕๑๑ จนถึงวันสิ้นปีงบประมาณ พ.ศ. ๒๕๑๑มาตรา 4 ข้อ ๔ พันธบัตรรายนี้จะชำระต้นเงินกู้คืนภายในห้าสิบปีนับแต่วันให้เริ่มจำหน่ายตามข้อ ๓มาตรา 5 ข้อ ๕ พันธบัตรรายนี้ให้เป็นไปตามแบบและเงื่อนไขท้ายกฎกระทรวงนี้ และมิให้ถือว่าพันธบัตรฉบับใดสมบูรณ์ เว้นแต่พนักงานของธนาคารแห่งประเทศไทยซึ่งรัฐมนตรีว่าการกระทรวงการคลังได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้วมาตรา 6 ข้อ ๖ เมื่อได้รับคำเสนอซื้อพันธบัตรพร้อมด้วยได้รับชำระเงินตามราคาพันธบัตรแล้ว ให้ธนาคารแห่งประเทศไทยมอบพันธบัตรและจดทะเบียนพันธบัตรไว้มาตรา 7 ข้อ ๗ การชำระดอกเบี้ยให้ชำระเป็นเงินดอลลาร์สหรัฐอเมริกา ปีละครั้ง ในวันที่ ๑ มีนาคม ทุกปี ตลอดเวลาที่พันธบัตรยังมีอายุอยู่ การชำระดอกเบี้ยครั้งแรกให้คำนวณตั้งแต่วันที่จำหน่ายพันธบัตรได้จนถึงวันที่ ๒๘ กุมภาพันธ์ พ.ศ. ๒๕๑๒มาตรา 8 ข้อ ๘ กระทรวงการคลังจะชำระต้นเงินกู้ตามพันธบัตรรายนี้เป็นเงินดอลลาร์สหรัฐอเมริกาโดยแบ่งชำระเป็นงวด งวดละสี่หมื่นห้าพันดอลลาร์สหรัฐอเมริกาเริ่มชำระงวดแรกในวันที่ ๑ มีนาคม พ.ศ. ๒๕๒๑ และงวดต่อ ๆ ไป ในวันที่ ๑ มีนาคม ของปีต่อ ๆ ไป จนกว่าจะชำระต้นเงินกู้หมด ตั้งแต่วันที่ ๑ มีนาคม พ.ศ. ๒๕๒๑ เป็นต้นไปมาตรา 8 กระทรวงการคลังจะชำระต้นเงินกู้ทั้งหมดหรือมากกว่าที่กำหนดไว้ในวรรคหนึ่งก็ได้ โดยแจ้งให้ผู้มีนามในพันธบัตรที่ได้จดทะเบียนไว้ทราบล่วงหน้าไม่น้อยกว่าสิบห้าวัน การชำระต้นเงินกู้ตามความในข้อนี้ ให้ชำระตามลำดับเลขที่ของพันธบัตรมาตรา 9 ข้อ ๙ ชำระเงินต้นเงินกู้ตามพันธบัตร จะกระทำได้ต่อเมื่อได้รับคืนพันธบัตรมาตรา 10 ข้อ ๑๐ ให้ธนาคารแห่งประเทศไทยเป็นจำหน่ายพันธบัตรรายนี้ และจัดการอื่น ๆ ที่จำเป็นเพื่อประโยชน์ในการนี้มาตรา 11 ข้อ ๑๑ ให้กำหนดค่าใช้จ่ายและค่าธรรมเนียมในการจัดการเกี่ยวกับพันธบัตรรายนี้ให้แก่ธนาคารแห่งประเทศไทย ดังต่อไปนี้ (๑) ค่าใช้จ่ายในการพิมพ์พันธบัตร (๒) ค่าธรรมเนียมในการจัดการเกี่ยวกับพันธบัตร ในอัตราร้อยละ ๐.๐๔ ของราคาพันธบัตรที่จำหน่ายได้ ดอกเบี้ยที่ชำระ และต้นเงินกู้ตามพันธบัตรที่ชำระคืนมาตรา 12 ข้อ ๑๒ ในการคำนวณเงิน ตอนใดมีเศษของหนึ่งเซนต์ให้ปัดทิ้งให้ไว้ ณ วันที่ ๒๔ กันยายน พ.ศ. ๒๕๑๑ ส. วินิจฉัยกุล รัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ ตามกฎหมายว่าด้วยวิธีการงบประมาณ กระทรวงการคลังมีอำนาจกู้เงินมาจ่ายได้ไม่เกินร้อยละยี่สิบของจำนวนเงินงบประมาณรายจ่ายและงบประมาณรายจ่ายเพิ่มเติม ซึ่งในปีงบประมาณ พ.ศ. ๒๕๑๑ จะกู้ได้ไม่เกิน ๔,๒๕๒ ล้านบาท ได้จัดการกู้ส่วนหนึ่งแล้ว ภายในวงเงิน ๑,๕๐๐ล้านบาท จำเป็นจะต้องกู้อีกส่วนหนึ่งเป็นเงินตราต่างประเทศ มีมูลค่าไม่เกิน ๑,๘๐๐,๐๐๐ ดอลลาร์สหรัฐอเมริกา เท่ากับเงินตราไทย ๓๗,๔๔๐,๐๐๐ บาท